cyanic-selkie/wikianc huggingface dataset:
যশোর কেন্দ্রীয় কারাগার
ইতিহাস
যশোর কারাগার ১৮৭৫ সালে প্রতিষ্ঠিত হয়। ১৯৭৭ সালের ১৬ অক্টোবর এ কারাগারে প্রথম ফাঁসি কার্যকর হয়। ২০২১ সালের ৪ অক্টোবর ৩৬তম আসামির ফাঁসি কার্যকর করা হয়।
অবকাঠামো ও ধারণক্ষমতা
যশোর কেন্দ্রীয় কারাগারের কারাবন্দী ধারণক্ষমতা ১৯১৯ জন। এটি ৪০.৭১ একর ভূমির ওপর প্রতিষ্ঠিত, তবে পেরিমিটারের ভেতর ভূমির পরিমাণ ১২.২৯ একর এবং বাইরে রয়েছে ২৮.৪২ একর। কারাগারটিতে রয়েছে বন্দি ও কারারক্ষীদের জন্য পৃথক ভবন। এছাড়াও এখানে আরও রয়েছে বঙ্গবন্ধু কর্নার, লাইব্রেরি, ফোরকানিয়া মাদ্রাসা এবং প্রাথমিক বিদ্যালয়।
আবাস দাউদ
আবাস দাউদ (জন্ম: ১০ আগস্ট ১৯৬৯) একজন সিঙ্গাপুরের ফুলবল রেফারি, তিনি ২০০৬ সাল থেকে ফিফার নিবন্ধিত রেফারি। তিনি বহু আন্তর্জাতিক ম্যাচ পরিচালনা করেছেন (যেমন আসিয়ান ফুটবল চ্যাম্পিয়নশিপ এবং ২০০৭ এএফসি এশিয়ান কাপে)। এর আগে তিনি ঘরোয়া সিঙ্গাপুর প্রিমিয়ার লীগের ম্যাচ পরিচালনা করেছেন।
গ্নুক্যাশ
গ্নুক্যাশ (GnuCash) দু তরফা দাখিল পদ্ধতি প্রয়োগ করা একটি হিসাববিজ্ঞান সফটওয়্যার। প্রাথমিকভাবে এটি ইনটুইট ইনকর্পোরেডেটের কুইকেন অ্যাপলিকেশনের মত সক্ষমতা ডেভেলপ করার লক্ষ্য নিয়ে শুরু হয়েছিলো, কিন্তু ক্ষুদ্র ব্যবসায় প্রতিষ্ঠানের হিসাবরক্ষণ সুবিধাও এতে রয়েছে। অধুনা ডেভেলপমেন্টে আধুনিক ডেস্কটপ সমর্থন-লাইব্রেরি রিকোয়ারমেন্টসের উপর গুরুত্বারোপ করা হয়েছে।
গ্নুক্যাশ গ্নু প্রকল্পের একটি অংশ, এবং গ্নু/লিনাক্স, গ্নু, ওপেন বিএসডি, ফ্রি বিএসডি, সোলারিস, ম্যাক ওএস, এবং অন্যান্য ইউনিক্স-সদৃশ প্ল্যাটফর্মে চলে।
র‌্যালি
র‌্যালি (Raleigh, ) মার্কিন অঙ্গরাজ্য নর্থ ক্যারোলাইনার রাজধানী। ওক গাছের কারণে র‌্যালি ওক সিটি নামেও পরিচিত। এটি আমেরিকার ৪২ তম জনবহুল শহর। নর্থ ক্যারোলাইনা স্টেট ইউনিভার্সিটি এখানে অবস্থিত।
পূর্ব রাজধানী
উত্তর ক্যারোলিনা মধ্যে প্রাচীনতম শহরে বাথ এবং ১৭০৫ সাল থেকে ১৭২২ সাল পর্যন্ত এখানে রাজধানী ছিল যখন ইডেনটন ক্ষমতায় ছি ১৭৪৩ সালে নিউ বাথ রাজধানী হওয়ার আগ পর্যন্ত এখানে কোন সরকারি প্রতিষ্ঠান ছিল না।
১৮শ শতক
১৭৭০ সালের ডিসেম্বর মাসে, জোয়েল লেন উত্তর ক্যারোলিনা সাধারণ পরিষদে একটি নতুন কাউন্টি তৈরির আবেদন করেন। ৫ জানুয়ারী, ১৭৭১ সালে, ওয়েক কাউন্টি তৈরির বিল সাধারণ পরিষদে পাস হয়। নিউ বাথ, আটলান্টিক মহাসাগর থেকে ৩৫ মাইল দুরের একটি সমুদ্রবন্দর, বৃহত্তম শহর এবং আমেরিকান বিপ্লবের সময় উত্তর ক্যারোলিনা রাজধানী ছিল। ব্রিটিশ সেনাবাহিনীর যখন শহর অবরোধ করে, তখন প্রশস্ত নিউস নদী ব্যবহারের অনুপযোগী হয়ে ওঠে। র‌্যালির কেন্দ্রীয় অবস্থান উপকূল থেকে দূরে হওয়ার কারণে, সুরক্ষিত হিসাবে ১৭৮৮ সালে নতুন রাজধানী নির্বাচিত হয়েছে।. উত্তর ক্যারোলিনা সাধারণ পরিষদের প্রথম বৈঠক ১৭৯৪ সালে র‌্যালিতে অনুষ্ঠিত হয় এবং র‌্যালিকে শহরের মর্যাদা প্রদান করা হয়। ১৭৯৯ সালে এনসি মিনার্ভা এবং র‌্যালি আডভাটাইজার প্রথম প্রকাশিত সংবাদপত্র এবং জন হেউড প্রথম পুলিশ তত্ত্বাবধায়ক ছিলেন।
১৯শ শতক
১৮০৮ সালে, জাতির ১৭তম রাষ্ট্রপতি, র‍্যালির কাস্যো ইনে জন্মগ্রহণ করেন। ১৮১৮ সালে প্রথম পানি সরবরাহ ব্যবস্থা সম্পূর্ণ হয়, যদিও সিস্টেমের ব্যর্থতার কারণে প্রকল্পটি পরিত্যক্ত হয়। ১৮১৯ সালে র‍্যালিতে প্রথম স্বেচ্ছাসেবক অগ্নি নির্বাপক কোম্পানী গড়ে ওঠে আর পূর্ণকালীন অগ্নি নির্বাপক কোম্পানী প্রতিষ্ঠিত হয় ১৮২১ সালে।
২০শ শতক
শহরের প্রথম বিমানবন্দর কারটিস-রাইট ফ্লাইং ফিল্ড ১৯২৯ সালে চালু হয়, একই বছর স্টক মার্কেট ধ্বশে র‍্যালির ছয়টি ব্যাংক বন্ধ হয়ে যায়। ১৯৩০ সালের কঠিন মহামন্দার সম্যে, র‍্যালির সরকারি সকল স্তরে চাকরির সুযোগ করে ছিল। বিনোদনমূলক ও শিক্ষাগত প্রোগ্রাম চালু এবং সরকারি প্রকল্পের মাধ্যমে কর্মসংস্থান সৃষ্টি করেছিল। ১৯৫৪ সালে হ্যারিকেন হাজেল-এর প্রভাবে ব্যাপক ক্ষতি হয়। ১৯৫৬ সালে প্রথম স্থানীয় টেলিভিশন কেন্দ্র WRAL-TV চালু হয়। ১৯৫৯ সালে গবেষণা পার্ক চালুর পড়ে র‍্যালিতে জনসংখ্যা বৃদ্ধি পেতে শুরু করে এবং ১৯৬০ সালে জনসংখ্যা ১,০০,০০০ জন হয়।
আয়তন
মার্কিন যুক্তরাষ্ট্র জরীপ ব্যুরোর হিসাবে, র‍্যালির মোট আয়তন ১১৫.৬ (২৯৯ বর্গকিমি) বর্গমাইল, যার মধ্যে ১১৪.৬ বর্গমাইল (২৯৭ বর্গকিমি) স্থলভাগ এবং ১.০ বর্গমাইল (২.৬ বর্গকিমি) জলভাগ।
কিট হ্যারিংটন
ক্রিস্টোফার কেট্‌সবি হ্যারিংটন (ইংরেজি: Christopher Catesby Harington; কিট হ্যারিংটন নামে পরিচিত; জন্ম ২৬ ডিসেম্বর ১৯৮৬) হলেন একজন ইংরেজ অভিনেতা। তিনি এইচবিও টেলিভিশন চ্যানেলে প্রচারিত গেম অব থ্রোনস টেলিভিশন ধারাবাহিক দিয়ে পরিচিতি লাভ করেন।
লন্ডনের এক্টনে জন্ম নেয়া হ্যারিংটন ড্রামা স্কুলে পড়াকালীন রয়েল ন্যাশনাল থিয়েটারের ওয়ার হর্স মঞ্চনাটকে অভিনয় করেন। ২০১১ সাল থেকে তিনি এইচবিও টেলিভিশন চ্যানেলে প্রচারিত গেম অব থ্রোনস টেলিভিশন ধারাবাহিকে জন স্নো চরিত্রে অভিনয় করছেন। তার চলচ্চিত্রে অভিষেক হয় ২০১২ সালে সাইলেন্ট হিল: রিভেলেশন দিয়ে। পরবর্তীতে তিনি ঐতিহাসিক রোম্যান্টিক চলচ্চিত্র পম্পেই (২০১৪) ও ব্রিটিশ নাট্য চলচ্চিত্র টেস্টামেন্ট অব ইয়ুথ (২০১৪) এ অভিনয় করেন এবং অ্যানিমেশন কল্পনাধর্মী চলচ্চিত্র হাউ টু ট্রেইন ইওর ড্রাগন ২ (২০১৪) এ কণ্ঠ দেন।
২০১৬ সালে তিনি গেম অব থ্রোনস এ তার অভিনয়ের জন্য প্রাইমটাইম এমি পুরস্কারের মনোনয়ন লাভ করেন। ২০১৭ সালে তিনি মার্কিন টেলিভিশনের সর্বোচ্চ বেতনভোগী হয়ে ওঠেন এবং গেম অব থ্রোনস এর প্রতি পর্বের জন্য ২ মিলিয়ন পাউন্ড লাভ করেন।
প্রারম্ভিক জীবন
হ্যারিংটন ১৯৮৬ সালের ২৬ ডিসেম্বর লন্ডনের এক্টনে জন্মগ্রহণ করেন। তার পিতা স্যার ডেভিড রিচার্ড হ্যারিংটন ১৫তম ব্যারোনেট (ক্রমানুসারে ব্যারনের ঠিক পরের উপাধি) ও ব্যবসায়ী এবং মাতা ডেবোরাহ জেন (কেট্‌সবি) সাবেক নাট্যকার। তার পূর্ণ নাম ক্রিস্টোফার কেট্‌সবি হ্যারিংটন। তার মা তার নাম রাখেন ইংরেজ নাট্যকার ক্রিস্টোফার মার্লোর নামানুসারে, তার প্রথম নাম ছোট করে 'কিট' ডাকা হত, যা হ্যারিংটন তার নামের জন্য পছন্দ করেন। হ্যারিংটনের চাচা স্যার নিকোলাস জন হ্যারিংটন ছিলেন ১৪তম ব্যারোনেট, এবং তার প্র-পিতামহ স্যার রিচার্ড হ্যারিংটন ছিলেন ১২তম ব্যারোনেট। তার পিতামহী লেভেন্ডার সেসিলিয়া ড্যানির দিক থেকে হ্যারিংটনের অষ্টম প্র-পিতামহ ছিলেন ইংল্যান্ডের দ্বিতীয় চার্লস। এছাড়া তার পিতার দিক থেকে হ্যারিংটন স্কটিশ রাজনীতিবিদ হেনরি ডুন্ডাসের উত্তরসূরি।
প্রারম্ভিক কর্মজিবন: ২০০৮–২০১০
অভিনয় শুরুর পূর্বে হ্যারিংটন সাংবাদিক হতে চেয়েছিলেন। ড্রামা স্কুলে থাকাকালীন তিনি রয়্যাল ন্যাশনাল থিয়েটারের ওয়ার হর্স মঞ্চনাটকে আলবার্ট চরিত্রে অভিনয় করেন। নাটকটি দুটি লরন্স অলিভিয়ে পুরস্কার লাভ করে এবং হ্যারিংটন ব্যাপক খ্যাতি লাভ করে। পরে তিনি তার দ্বিতীয় মঞ্চনাটক ডার্ক কমেডি ধর্মী পশ-এ একজন অক্সফোর্ড পড়ুয়া উচ্চবিত্ত যুবকের চরিত্রে অভিনয় করেন।
সাফল্য: ২০১১–বর্তমান
thumb|left|200px|২০১১ সালে [[সান ডিয়েগো কমিক-কন|কমিক কনে হ্যারিংটন।]] ওয়ার হর্স-এ অভিনয়ের পর হ্যারিংটন এইচবিওর টেলিভিশন ধারাবাহিক গেম অব থ্রোনস-এর জন স্নো চরিত্রের জন্য অডিশন দেন। ধারাবাহিকটি ২০১১ সালে প্রচারের পর সমাদৃত হয় এবং টেলিভিশন চ্যানেলটি ২য় মৌসুমের কাজ শুরু করে। হ্যারিংটনের চরিত্রের বেশিরভাগ অংশই চিত্রায়িত হয় আইসল্যান্ড ও আয়ারল্যান্ডে। ধারাবাহিকটির সপ্তম মৌসুম শেষ হয়েছে এবং ২০১৮ বা ১৯ সালে অষ্টম মৌসুম দিয়ে শেষ হবে। গেম অব থ্রোনস কাল্পনিক দুই মহাদেশ ওয়েস্টেরস ও এসোসে সংগঠিত হয় এবং অভিজাত পরিবারসমূহের মধ্যে সাত রাজ্যের আয়রন থ্রোন নিয়ন্ত্রণের জন্য সংঘর্ষ শুরু হয়। জন স্নোকে ধারাবাহিকের প্রথমে উইন্টারফেলের লর্ড এডার্ড স্টার্কের অবৈধ সন্তান হিসেবে পরিচয় করে দেওয়া হয়, যে পরে নাইট্‌স ওয়াচের সর্বাধিনায়ক এবং উত্তরের রাজা হন।
হ্যারিংটন তার জন স্নো চরিত্রের জন্য প্রশংসিত হন। ২০১২ সালে তিনি তার অভিনয়ের জন্য টেলিভিশনের শ্রেষ্ঠ পার্শ্ব অভিনেতা বিভাগে স্যাটার্ন পুরস্কারের মনোনয়ন লাভ করেন। ২০১৬ সালে তিনি নাট্য ধারাবাহিকে অসাধারণ পার্শ্ব অভিনেতা বিভাগ প্রাইমটাইম এমি পুরস্কারের মনোনয়ন লাভ করেন। এই মনোনয়ন প্রসঙ্গে তিনি বলে, "গেম অব থ্রোনস-এ আমার কাজের জন্য এমন স্বীকৃতি আমার জন্য আবেগঘন মুহূর্ত। আমি এর চেয়ে বেশি নিরহংকার হতে পারি না।" ২০১৭ সালে হ্যারিংটন মার্কিন টেলিভিশনের সর্বোচ্চ বেতনভোগীদের একজন হয়ে ওঠেন এবং গেম অব থ্রোনস এর প্রতি পর্বের জন্য ২ মিলিয়ন পাউন্ড লাভ করেন।
হ্যারিংটনের চলচ্চিত্রের অভিষেক হয় ২০১২ সালে সাইলেন্ট হিল: রিভেলেশন চলচ্চিত্রের ভিনসেন্ট চরিত্রে অভিনয়ের মধ্য দিয়ে। এই ভৌতিক চলচ্চিত্রটি ভিডিও গেম সাইলেন্ট হিল ৩ অবলম্বনে নির্মিত এবং সাইলেন্ট হিল চলচ্চিত্রের অনুবর্তী পর্ব। ২০১৩ সালে তিনি চলচ্চিত্র, সঙ্গীত ও টেলিভিশনের জন্য প্রদত্ত সেরা নতুন প্রতিভার জন্য প্রদত্ত ইয়ং হলিউড পুরস্কারে বর্ষসেরা অভিনেতার পুরস্কার লাভ করেন।
thumb|right|200px|২০১৩ সালে গেম অব থ্রোনস প্যানেলের সাথে [[সান ডিয়েগো কমিক কন ইন্টারন্যাশনাল|কমিক কন ইন্টারন্যাশনালে হ্যারিংটন।]] হ্যারিংটন প্রথম প্রধান চরিত্রে অভিনয় করেন ঐতিহাসিক রোম্যান্টিকধর্মী পম্পেই চলচ্চিত্রের মিলো চরিত্রে। ছবিটির নির্মাণ শুরু হয় ২০১৩ সালে এবং টরোন্টো ও এর আশেপাশে চিত্রায়ন হয়। কিছু দৃশ্য মূল শহর পম্পেইতেও চিত্রায়িত হয়। ছবিটি মোটামুটি সাফল্য লাভ করে এবং সমালোচকদের মিশ্র প্রতিক্রিয়া অর্জন করে। একই বছর হ্যারিংটন অ্যানিমেশন চলচ্চিত্র হাউ টু ট্রেইন ইওর ড্রাগন ২-এ ইরেট চরিত্রের জন্য কণ্ঠ দেন, যা সমাদৃত হয় এবং বক্স অফিসে সফলতা লাভ করে, শ্রেষ্ঠ অ্যানিমেশন চলচ্চিত্রের জন্য গোল্ডেন গ্লোব পুরস্কার লাভ করে এবং একাডেমি পুরস্কারের মনোনয়ন লাভ করে।
২০১৪ সালে হ্যারিংটন জেফ ব্রিজেসের সাথে সেভেন্‌থ সন ছবিতে অভিনয় করেন। এতে তাকে জেফ ব্রিজেসের চরিত্রের প্রথম শিক্ষানবিশ মিস্টার ব্র্যাডলি চরিত্রে দেখা যায় যাকে জুলিয়ান মুর করা চরিত্র হত্যা করে। কাল্পনিক-রোমাঞ্চধর্মী ছবিটি খুব একটা সমাদৃত হয় নি। হ্যারিংটন টেস্টামেন্ট অব ইয়ুথ ছবিতে বেন বার্নস, এলিশিয়া ভিকান্ডার ও এমিলি ওয়াটসনের সাথে অভিনয় করেন। ছবিটি ১৬ জানুয়ারি ২০১৫ যুক্তরাজ্যে বৃহৎ পরিসরে মুক্তি দেওয়া হয়। এর পূর্বে ২০১৪ সালের অক্টোবরে লন্ডন চলচ্চিত্র উৎসবে ছবিটির উদ্বোধনী প্রদর্শনী হয়।
শিয়া ইসলামের ইতিহাস
শিয়া ইসলাম (তাশাইয়ু বা শিয়া মতবাদ হিসেবেও পরিচিত) সুন্নি ইসলামের পরে ইসলামের দ্বিতীয় বৃহত্তম শাখা। মুহাম্মাদ (সাঃ) এর মৃত্যুর পর মুসলমানদের নেতৃত্বের প্রশ্নে শিয়াদের উদ্ভব হয়েছিল। শিয়ারা কুরআন এবং মুহম্মদের ও তাঁর পরিবারের সদস্য আহলে বাইত এবং তাঁর উত্তরসূরিদের (যারা শিয়া ইমাম নামে পরিচিত) শিক্ষা ও ধর্মীয় নির্দেশনা অনুসরণ করেন। মুহাম্মদ (সা.) এর কন্যা ফাতেমা জাহরা ও চাচা আলীর পরিবারের সদস্যরাই আহলে বাইত হিসেবে পরিগনিত। সুতরাং, শিয়ারা মুহাম্মদের বংশধরকেই মূলত অনুসরণীয় হিসেবে বিবেচনা করেন।
সময়ের পরিক্রমায় শিয়া ইসলাম বিভিন্ন মতবাদ ও শাখায় বিভক্ত হয়ে পড়ে যা হয়েছিল বিশেষ করে ইমামদের উত্তসূরী বিষয়ে মতভেদের কারণে। শিয়াদের বিভিন্ন শাখার মধ্যে শুধুমাত্র তিনটিরই বর্তমানে উল্লেখযোগ্য সংখ্যক অনুগামী রয়েছে এবং তাদের প্রত্যেকের নিজস্ব পরিচালন পথ রয়েছে।
শিয়া মতবাদ ইসলামের দ্বিতীয় বৃহত্তম শাখা এবং একবিংশ শতাব্দীর প্রথম দশকের শেষভাগে গোটা মুসলিম বিশ্ব এর ১০ থেকে ১৫ শতাংশ ছিল শিয়া মুসলমান। ইসনা আশারিয়া হল শিয়া ইসলামের বৃহত্তম উপদল এবং ২০১২ সালের একটি জরিপ মতে শিয়া মুসলমানদের ৮৫ শতাংশ ইসনা আশারিয়া। শিয়াদের উল্লেখযোগ্য জনসংখ্যা ইরান ও ইরাক এ দুই দেশের বড় অংশ শিয়া মতাবলম্বী। ইয়েমেন, বাহরাইন, সিরিয়া ও লেবানন ইত্যাদি দেশেও শিয়া সম্প্রদায় রয়েছে।
রাজনৈতিক দৃষ্টিকোণ থেকে শিয়াদের ইতিহাস বেশ কয়েকটি পর্যায় অতিক্রম করেছে। প্রথম পর্যায়টি ছিল শিয়াদের উত্থান, যা ৬৩২ সালে মুহাম্মদের মৃত্যুর পরে শুরু হয়েছিল এবং ৮৮০ সালে কারবালার যুদ্ধ অবধি অব্যাহত ছিল। এই অংশটি আলী, হাসান ও হোসেনের সাথে মিলিত হয়। দ্বিতীয় পর্যায়টি হল মুসলিম সম্প্রদায়ের মধ্যে শিয়াদের একটি পৃথক গোষ্ঠী হিসাবে স্বাতন্ত্র্য, পার্থক্য এবং সুন্নি খলিফাদের বিরোধিতা। এই অংশটি কারবালার যুদ্ধের পরে শুরু হয় এবং শিয়া সম্প্রদায় গঠনের প্রায় ৯০০ সাল পর্যন্ত স্থায়ী ছিল। এই পর্যায়ে শিয়া মতাবলম্বীরা বিভিন্ন শাখায় বিভক্ত হয়ে যায়। তৃতীয় পর্যায়টি ছিল শিয়া সাম্রাজ্যের সময়ে।প্রথম শিয়া রাষ্ট্রের নাম ছিল মাগরেবের ইদ্রিসীয় রাজবংশ (৭৮০-৯৭৪)। এরপর ছিল ইরানের উত্তরে মাজান্দারানে (তাবারিস্তান) প্রতিষ্ঠিত আলবীয় রাজবংশ (৮৬৪-৯২৮)। এই রাজবংশগুলো মূূূলত স্থানীয় ছিল। তবে তাদের পরে দুটি দুর্দান্ত এবং শক্তিশালী রাজবংশ প্রতিষ্ঠিত হয়েছিল। ফাতেমীয় রাজবংশ ইফরিকিয়ায় ৯০৯ সালে প্রতিষ্ঠিত হয়েছিল এবং ১১৭১ সাল অবধি মাগরেব, মিশর ও লেভান্তের বিভিন্ন অঞ্চলে শাসন করেছিল। বুঈ রাজবংশ ইরানের উত্তর দিকে দাইলামানে আবির্ভূত হয়েছিল এবং প্রায় ৯৩০ সালে ইরান ও ইরাকের মধ্য ও পশ্চিমাঞ্চলে রাজত্ব করেছিল।  ফলস্বরূপ, দশম শতাব্দীর মধ্যভাগ থেকে একাদশ শতাব্দীর মাঝামাঝি সময়কাল প্রায়শই ইসলামের "শিয়া শতাব্দী" নামে পরিচিত।  ইয়েমেনের বিভিন্ন রাজবংশের ইমামরা সাধারণত জায়েদি সম্প্রদায়ের ইমামরা একটি আধ্যাত্মিক-রাজনৈতিক কাঠামো প্রতিষ্ঠা করেছিলেন যা ৮৯৭ থেকে ১৯৬২ খ্রিস্টাব্দ অবধি টিকে ছিল। সুন্নি সংখ্যাগরিষ্ঠ অঞ্চল ইরানে সফবীয় রাজবংশের অধীনে মুসলমানদের জোরপূর্বক শিয়া ইসলামে ধর্মান্তরকরণ করা হয়েছিল ১৬ ও ১৮ শতকের মধ্যে। এর ফলে আধুনিক যুগে শিয়া ইসলামের জাইদিয়া ও ইসমাইলি সম্প্রদায়গুলোর উপর ইসনা আশারিয়া বা বারো ইমামে বিশ্বাসী সম্প্রদায়ের আধিপত্যও নিশ্চিত হয়েছিল।
সাকিফা থেকে কারবালা (মুহাম্মাদ (সা.)এর উত্তরাধিকারি নির্বাচন)
মুহাম্মাদ (সা.)মদিনায় হিজরতের পূর্বে মক্কায় ইসলাম প্রচার করতেন এবং সেখানে আরবের গোত্রগুলোকে একত্রিত করে আরব মুসলিমদের একটি সুসংগঠিত রাষ্ট্র প্রতিষ্ঠা করেন। ৬৩২ সালে মুহাম্মদের (সা.) মৃত্যুর পর মুসলিম সম্প্রদায়ের পরবর্তী খলিফা বা নেতা কে হবেন এ নিয়ে মতবিরোধ দেখা দেয়। মুহাম্মদের চাচাতো ভাই ও জামাতা আলী ইবনে আবু তালিব এবং নিকটবর্তী পরিবারবর্গ যখন তাঁকে দাফনের জন্য আগে গোসল দিচ্ছিলেন তখন মক্কা ও মদিনার গোত্রীয় নেতারা সাকিফায় এক গোপন সভায় মিলিত হয়েছিলেন মুহাম্মদের পর কে রাষ্ট্রের উত্তরাধিকার হবেন তা নির্ধারণের জন্য। অনেক মোহাজের তথা হিজরতকারিদের ধারণা ছিল মুহাম্মদ (সা.) আলীকে উত্তরসূরি নির্বাচন করে গেছেন। এ বিষয়টিকে অগ্রাহ্য করেই সাকিফার গোপন সভাটি অনুুুষ্ঠিত হয়েছিল।
মুহাম্মদ (সা.) এর সাহাবী ওমর ইবনে আল-খাত্তব প্রথম ব্যক্তি ছিলেন যিনি আবু বকরকে খলিফা হিসেবে প্রস্তাব করেছিলেন। অন্যান্যরা এ প্রস্তাবে একমত না হলেও অবশেষ আবু বকরকে প্রথম খলিফা হিসেবে মেনে নেয়া হয়।
এভাবে মুহাম্মদ (সা.) এর উত্তরাধিকার নির্বাচন একটি অত্যন্ত বিতর্কিত বিষয়ে পরিণত হয়। মুসলিমরা এই ইস্যুতে তাদের রাজনৈতিক মনোভাবের ভিত্তিতে শেষ পর্যন্ত দুটি শাখায় বিভক্ত হয়ে যায়, যেখানে শিয়া সম্প্রদায় কর্তৃক আলীকে মুহাম্মদের উত্তরসূরি হিসেবে অনুসরণ করার মধ্য দিয়ে মুসলিমদের দুটি প্রধান বিভাগ সুন্নি ও শিয়াদের মাঝে প্রথম রাজনৈতিক বিভাজন তৈরি হয়েছিল। দুটি দলই আবু বকর ও তাঁর পরবর্তী দুজন খলিফা: উমর (বা `উমর ইবনুল খাত্তাব) ও উসমান বা (‘ উসমান ইবনে ‘আফ্ফান) সম্পর্কে আলীর মনোভাব বিষয়ে একমত নন। সুন্নিরা জোর দিয়ে বলেন যে, আলী তাঁদের শাসনের প্রতি স্বীকৃতি ও সমর্থন জানিয়েছিলেন অন্যদিকে শিয়ারা দাবি করেন যে, আলী তাঁদের থেকে নিজেকে দূরে সরিয়ে নিয়েছিলেন এবং তাঁকে মুহাম্মদ কর্তৃক অর্পিত ধর্মীয় দায়িত্ব পালন থেকে বিরত রাখা হয়েছিল।  সুন্নি মুসলিমরা বলছেন যে, আলী যদি আল্লাহ কর্তৃক নির্ধারিত যথাযথ উত্তরাধিকারী হতেন, তবে মুসলিম জাতির নেতা হিসেবে আলী কোন ফয়সালা না হওয়া পর্যন্ত এঁদের (আবু বকর, উমর এবং উসমান) সঙ্গে যুদ্ধ করতেন।  তবে শিয়াগণ দাবি করেছেন যে, আলী আবু বকর, উমর বা উসমানের সাথে লড়াই করেন নি, কারণ প্রথমদিকে তাঁর সামরিক শক্তি ছিল না এবং যদি তিনি এ সিদ্ধান্ত নিতেন, তবে তা মুসলিমদের মধ্যে একটি গৃহযুদ্ধের কারণ হয়ে উঠত যারা তখনও পর্যন্ত আরব বিশ্বের একটি নব্য সম্প্রদায়মাত্রই ছিল।
ভিন্নতা ও স্বাতন্ত্র্য
থাম্ব|400x400পিক্সেল|শিয়া ও অন্যান্য শাখার বিস্তারভিত্তিক সারণি মুহাম্মদ (সা.) এর মৃত্যুর পরপর খলিফা নির্বাচনকে কেন্দ্র করে সংঘটিত রাজনীতির ফলে শিয়া ইসলাম ও সুন্নি মতবাদ পরস্পর বিভক্ত হয়ে পড়ে। আলীই প্রথম খলিফা হওয়া উচিত ছিল এই বিশ্বাসের কারণে তাঁর পূর্বের তিন খলিফা আবু বকর, উমর এবং উসমানকে শিয়া মতবাদীগণ অবৈধ দখলকারী হিসেবে বিবেচনা করত। এ কারণে এই তিনজন খলিফা (বা তাদের সমর্থকদের) দ্বারা বর্ণিত কোন হাদীস শিয়া হাদীস সংগ্রাহকরা গ্রহণ করেননি। ফলে শিয়াদের গৃহীত হাদীসের সংখ্যা সুন্নী গৃহীত হাদীসের তুলনায় অনেক কম যার মধ্যে অনেকগুলো অগ্রহণযোগ্য হাদিস রয়েছে; যেমন- প্রার্থনা ও বিবাহ সম্পর্কিত হাদিসগুলো ইসলামের অবিচ্ছেদ্য বিষয়াদির আলোকে আলোচনার প্রয়োজন ছিল।
বিশুদ্ধ হাদিসের বিরোধীতা শিয়াদের ধর্মীয় অবস্থানকে প্রশ্নবিদ্ধ করে রেখেছে। এছাড়া কোন অবস্থার সুস্পষ্ট হাদীসের অনুপস্থিতিতে শিয়া অনুসারীগণ ইমামদের (নবী পরিবারের সদস্য) বক্তব্য ও আমলকে অন্যান্য পন্থার চেয়ে নবীর হাদীসের মতোই একই মর্যাদা দেন যা ইমামদের আধ্যাত্মিক উত্থানের বিষয়টিকে আরো অকাট্য করে তোলে।
শিয়া মতবাদ যা ছিল মূলত একটি রাজনৈতিক বিষয় পরবর্তীকালে একটি ধর্মমতে রূপ নেয়। আববাসী যুগে এর স্বাতন্ত্র্য স্বীকৃত হয়। এ সময় প্রকাশ্যে এ মতের চর্চা করারও অনুমতি দেওয়া হয়। ৯৬২ খ্রিস্টাব্দে সার্বজনীনভাবে হোসেনের শাহাদাতবরণ উপলক্ষে শোক প্রকাশ করা হয়। ষোড়শ শতকে যখন সফভি বংশ পারস্যের ক্ষমতায় আসে তখন শিয়া মতবাদ প্রবল উৎসাহ-উদ্দীপনায় প্রচারিত হতে থাকে। সফভি শাসকগণ শিয়া মতবাদকে পারস্যের তথা ইরানের রাষ্ট্রধর্ম হিসেবে ঘোষণা করেন।
বারো ইমামের ইতিহাস
বারো ইমাম বা ইমামিয়াহ নামেও পরিচিত। এটি ৮৫% শিয়া মুসলিমের সমন্বয়ে শিয়া ইসলামের সর্ববৃহৎ শাখা। বারো জন ইমামকে ঐশ্বরিকভাবে নির্ধারিত ধর্মীয় নেতা হিসেবে বিশ্বাস করা হয়। সেই সাথে সর্বশেষ ইমাম মাহাদী সম্পর্কে বিশ্বাস আছে যে তিনি গুপ্তবাসে আছেন এবং স্বীয় প্রতিশ্রুতি অনুযায়ী পুরায় ফিরে আসবেন। শিয়া ঐতিহ্য অনুযায়ী মাহদীর আগমন ঈসা (আ:) এর দ্বিতীয়বার আগমনের সময়কালে ঘটবে এবং তাঁরা দুজনেই দাজ্জালের বিরুদ্ধে পরস্পরকে সহযোগীতা করবেন।
ইসমাইলীয় ইতিহাস
কেন্দ্র|থাম্ব|800x800পিক্সেল|( দ্রষ্টব্য: কায়সানির ইমাম হানাফিয়াহ আলীর অন্য স্ত্রীর বংশধর ছিলেন ফাতিমাহর নয় ) ইসমাইলীয় শিয়া ইসলামের শাখা এবং এর উপ-বিভাগ: আজ দ্বীন  ইসলামের  মধ্যে সামগ্রিক জনসংখ্যার প্রায় ১% ইসমাইলীয় শিয়া ইসলামের অনুসারী (১৪-১৮) মিলিয়ন। শিয়া ইসলামের সমগ্র জনসংখ্যার প্রায় ১০% ইসমাইলীয় মাযহাব থেকে তৈরি হয়েছে। ইসমালা-মুস্তালি শাখাগুলি পুরো দ্বীন ইসলামের ০.১% এরও কম এবং সমগ্র ইসমাইলীয় জনসংখ্যার প্রায় ৫% গঠন করেছে। (মুস্তালি-তাইয়বি শাখাগুলো হল দাউদি বোহরা, জাফারি বোহরা, মাকরামী, আলাভি বোহরা, হেবতিয়াহস বোহরা, আতবা-ই-মালাক বোহরা (আতবা-ই-মালেক বদর ও প্রগতিশীল দাউদি)। অন্যদিকে নিজারি ইসমাইলী মাযহাবের জনসংখ্যা মোট ইসমাইলীয় জনসংখ্যার ৯০% এরও বেশি সংখ্যক গঠন করেছে। ইসলামের পুরো দ্বীনের মাঝে দ্রুজদের শতকরা হার মাত্র ০.১%% ফাথাইটস, হাফিজি, কারমতিয়ান এবং সেভেনার্স ইতোমধ্যে বিলুপ্ত ইসমাইলীয় সম্প্রদায় হিসেবে পরিগণিত ।
জায়েদিয়াদের ইতিহাস
জায়েদিয়া বা জায়েদি ইমাম জায়েদ ইবনে আলীর নামে প্রতিষ্ঠিত একটি শিয়া মাজহাব (উপসম্প্রদায়,সমধর্মী দার্শনিক গোষ্ঠী)। জায়েদ ইবন আলী হুসেইন ইবনে আলীর দৌহিত্র এবং চতুর্থ ইমাম আলী ইবনে হুসেনের পুত্র। জায়েদিরা বিশ্বাস করেন যে উম্মাহ বা মুসলিম সম্প্রদায়ের নেতা অবশ্যই ফাতেমীয় হতে হবে: মুহাম্মদের একমাত্র বেঁচে থাকা কন্যা ফাতেমার বংশধরদের মাধ্যমে, যাঁর পুত্ররা ছিলেন হাসান ইবনে আলী ও হুসেন ইবনে আলী। এই শিয়া গোষ্ঠী নিজেদের জায়েদি হিসেবে পরিচয় দেয় এবং যারা জায়েদ ইবনে আলীর সাথে অস্ত্র নিতে অস্বীকার করেছিল সেসকল শিয়াদের থেকে নিজেদের পৃথক বিবেচনা করে।
আলাভি
আলাভি মতবাদ স্থানীয় ইসলামী ঐতিহ্য যার মূল বিশ্বাস হাজী বেখতাশ ভেলির বাতেনি শিক্ষার অনুসরণ করে। হাজী বেখতাশ আলী ও বারো ইমামের শিক্ষা অনুসারে তাঁর শিক্ষার প্রসার করেছিলেন। সুন্নী ও বারো ইমামে বিশ্বাসী শিয়াদের মতো আলাভিদের কোন বিধিবদ্ধ ধর্মীয় মতবাদ নেই এবং এর শিক্ষাও একজন আধ্যাত্মিক গুরু দ্বারা প্রচারিত হয়েছে। আলাভি শিক্ষা অনেকটাই তুর্কি বিশ্ব দৃষ্টিভঙ্গির সাথে সম্পৃক্ত যা প্রচলিত ধর্মমতের বিরুদ্ধে এর ব্যাখ্যাকে প্রতিষ্ঠিত করেছে। আলাভিদের বেশিরভাগ পাওয়া যায় তুর্কি কুর্দদের মধ্যে যা মোট জনসংখ্যার প্রায় ১১ থেকে ৩০ শতাংশ। হানাফী সুন্নীদের পরে তারাই তুর্কির দ্বিতীয় বৃহত্তম ইসলামী শাখা।
শিয়া সাম্রাজ্য
নিম্নোক্ত চিত্রসমূহ ইতিহাসে উল্লেখযোগ্য কিছু শিয়া ইসলামী সাম্রাজ্যের উদাহরণ:
গ্রন্থসূত্র
• Holt, P. M.; Bernard Lewis (1977a). Cambridge History of Islam, Vol. 1. Cambridge University Press. ISBN 0521291364.
• Lapidus, Ira (2002). A History of Islamic Societies (2nd ed.). Cambridge University Press. ISBN 978-0521779333.
• Madelung, Wilferd (1996). The Succession to Muhammad: A Study of the Early Caliphate. Cambridge University Press. ISBN 0521646960.
• Tabatabae, Sayyid Mohammad Hosayn (1979). Shi'ite Islam. Seyyed Hossein Nasr (trans.). Suny press. ISBN 0-87395-272-3.
পিটো হিমবাহ
পিটো হিমবাহ কানাডিয় রকি পর্বতমালা র অংশ। এটি কানাডার আলবার্টার ব্যানফ জাতীয় উদ্যানে অবস্থিত। হিমবাহটি মূলত ওয়াপুটিক পর্বতমালার ওয়াপ্টা বরফক্ষেত্রের উপত্যাকার একটি বহিঃপ্রবাহ, যা মহাদেশীয় বিভাজনের পাশাপাশি স্থিতবস্থায় থাকে। এটি পশ্চিম কানাডার কয়েকটি মূল নদীর পানি প্রবাহের প্রধান জোগানদার। এটি ব্যানফ হতে প্রায় উত্তর পশ্চিমে অবস্থিত আইসফিল্ডস পার্কওয়ে দিয়ে গমনযোগ্য এবং পিটো কুটির হতে দর্শনযোগ্য।
ভূগোল
বিশ্বের বেশিরভাগ হিমবাহের মত, পিটো হিমবাহ দ্রুত গলে যাচ্ছে এবং কালের আবর্তে আয়তন হ্রাস পাচ্ছে। পর্যবেক্ষকদের জন্য হিমবাহটির চলমান সম্মুখ প্রান্ত মৌসুম থেকে মৌসুমে উচ্চ গলন হার ও হিমবাহটির বেশকিছু অংশে পৃষ্টতল হ্রাস পাওয়ার কারণে আলোচিত। হিমবাহ হতে উল্লেখযোগ্য পরিমাণ হিমশৈল কর্তৃক চূর্ণ প্রস্তরের গুঁড়া নিকটস্থ পিটো হ্রদে এসে জমা হয়। এই শিলাকনাগুলি হ্রদের পানির উপরের স্তরে ভেসে থাকে। এই শিলাকনা গুলি দিনের আলোতে পিটো হ্রদের পানি উজ্জ্বল, ফিরোজা রঙ্গ প্রতিফলনের প্রধান কারণ।
হিমবাহটি নিয়ে প্রথম গবেষণার পর, বিশেষ করে ২০ শতকের শেষোর্ধ হতে হিমবাহটির ৭০% ভর কমেছে। ১৮৯৬ হতে ১৯৬৬ পর্যন্ত হিমবাহটির আয়তন ১০৮৮.৫ x ১০৬ মিটার৩ কমেছে। ১৯৬০-এর দশকে হিমবাহটির আয়তন ১৩.৪ বর্গ কিলোমিটার ছিল। ১৯৭০-এর দশকে এটির আয়তন আরো হ্রাস পেয়ে ২০১৬ সালে ৯.৯ বর্গ কিলোমিটার হয়েছে।
হিমবাহটির নিম্নপ্রান্তে গঠিত নতুন প্রগতিশীল হ্রদের আকার প্রতি বছর বৃদ্ধি পাচ্ছে। হিমবাহে স্কট মুনরোর গবেষণার অবদানকে সম্মান জানিয়ে সাসক্যাচুয়ান বিশ্ববিদ্যালয়ের জলবিদ্যা কেন্দ্র গবেষণার জলজ বিভাজিকার হ্রদটির নাম মুনরো হ্রদ (আয়তন ২২.৪ বর্গ কিমি) রেখেছে। মুনরো হ্রদ হতে প্রবাহিত পানি পিটো নালী হয়ে পিটো হ্রদে নির্গত হয়, যা নর্থ সাসক্যাচুয়ান নদী র অন্যতম শাখা মিস্টায়া নদীতে গিয়ে পতিত হয়েছে।
ইতিহাস
১৮৯৬ সালে ওয়াল্টার ডি উইলকক্সের স্থিরচিত্রে পিটো হিমবাহ প্রথম বার চিহ্নিত করা হয়, তবে হিমবাহটির ক্রমহ্রাসমান অবস্থা নিয়ে গবেষণা শুরু হয় ১৯৬৫ সাল থেকে। ১৯৬৫ সালে ইন্টারন্যাশনাল হাইড্রোলজিকাল ডিকেডের অংশ হিসেবে এই হিমবাহের ভুতাত্ত্বিক ও জলজ অবস্থা নিয়ে প্রথম জরিপ ও গবেষণা হয়। ২০০৬ সালে এম এন ডিমুথ ও আর কেলারের ‘পিটো গ্লাসিয়ার: ওয়ান সেঞ্চুরি অব সাইন্স’ গ্রন্থে হিমবাহটি নিয়ে পূর্বে সম্পাদিত সকল গবেষণাগুলি ভালমত নথিভুক্ত করা হয়েছে। ১৯৮৭ সালে টরন্টো বিশ্ববিদ্যালয়ের ড. স্কট মুনরো সূক্ষ জলবায়ু পরিবর্তন পর্যবেক্ষণের জন্য হিমবাহের বরফ ও বরফ সীমার বাইরে বেশ কয়েকটি সয়ংক্রিয় আবহাওয়া কেন্দ্র স্থাপন করেছিলেন। কেন্দ্রগুলি এখনো সাসক্যাচুয়ান বিশ্ববিদ্যালয়ের জলবিদ্যা কেন্দ্র কর্তৃক সচল রয়েছে।
গমনযোগ্যতা
ব্যানফের অন্যান্য পর্বত ও হিমবাহের মত পিটো হিমবাহে গমনের জন্য আইসফিল্ডস পার্কওয়ে মূল সড়ক হিসেবে ব্যবহৃত হয়। গ্রীষ্ম ও শীতে পর্বতারোহনের জন্য ব্যবহৃত পিটো কুটির হতে পিটো হিমবাহে সবচেয়ে সহজে গমন করা যায়।
জর্ভটনোটস আন্তর্জাতিক বিমানবন্দর
জর্ভটনোটস আন্তর্জাতিক বিমানবন্দর (Զվարթնոց միջազգային օդանավակայան, আর্মেনিয়ার রাজধানী শহর ইয়েরেভানের পশ্চিম জর্ভটনোটসের কাছাকাছি অবস্থিত। এটি আর্মেনিয়া প্রধান আন্তর্জাতিক বিমানবন্দর হিসাবে কাজ করে এবং এটি ইয়েরেভেনের প্রধান আন্তর্জাতিক পরিবহন চক্রকেন্দ্র। এটি দেশের সবচেয়ে ব্যস্ততম বিমানবন্দর।
ইতিহাস
১৯৬১ সালে এয়ারপোর্টটি খোলা হয়, এবং ১৯৭০ সালে অনুষ্ঠিত একটি নকশা প্রতিযোগিতার অধীনে এম.খচিকান, এ। টারখানিয়ান, এস। কালাশান, এল। চেরেকজান এবং এম। বাগদাসরান প্রথম টার্মিনাল ভবন নির্মাণের অধিকার লাভ করেন। সোভিয়েত ইউনিয়ন অভ্যন্তরীণ ট্রাফিক চাহিদা মেটাতে একটি নতুন টার্মিনাল এলাকার উন্নয়নের সাথে ১৯৮০-এ বিমানবন্দরের সংস্কার করা হয়েছিল।
১৯৯০ সালে যখন আর্মেনিয়া সোভিয়েত ইউনিয়নের কাছ থেকে স্বাধীনতা ঘোষণা করেছিল তখন কার্গো শিপমেন্টের বৃদ্ধি ১৯৯৮ সালে একটি নতুন পণ্যসম্ভার টার্মিনাল নির্মাণে পরিণত হয় যা বছরে প্রায় ১০০,০০০ টন পণ্যসম্ভার পরিচালনা করতে পারে। ২০০১ সালে, আর্মেনিয়ান কোম্পানির করপোরেশন আমেরিকার মালিকানাধীন আর্মেনিয়ার আন্তর্জাতিক বিমানবন্দর সিজেএসসি এর সাথে বিমান বন্দরে পরিচালনার জন্য ৩০ বছরের একটি চুক্তি স্বাক্ষরিত হয়, যা আর্মেনিয় আর্জেন্টিনীয় ব্যবসায়ী এডুয়ার্ডো ইনারেকিয়ানের মালিকানাধীন। সেই চুক্তির অংশ হিসাবে, আর্মেনিয়া আন্তর্জাতিক বিমানবন্দর সি.এস.সি.এর রানওয়ে, প্রধান ট্যাক্সি এবং রামপোল্ড সংস্কার করে। ২০০৬ সালে, একটি নতুন গেট এলাকা এবং আগমনের হল খোলা, ২০১১ সালে একটি নতুন যান এবং আগমন টার্মিনাল এবং ১০০০ যানবাহন সক্ষমতার সঙ্গে একটি গাড়ী পার্কিং সুবিধা দ্বারা অনুসরণ। ৩০ জানুয়ারী ২০১৩, জর্চারনাট বিমানবন্দর নামকরণ করা হয়েছিল "শ্রেষ্ঠ বিমানবন্দর সিআইএস "দুবাই, সংযুক্ত আরব আমিরাতে অনুষ্ঠিত ইমিগ্রিং মার্কেটস এয়ারপোর্ট অ্যাওয়ার্ড (এমাএ) অনুষ্ঠানগুলির সময়।
সংক্ষিপ্ত বিবরণ
এয়ারপোর্টটি অ্যান্টোভ এন-২৫, বোয়িং ৭৪৭-৪০০ এবং এয়ারবাস এ ৩৮০ সহ বিমানটি গ্রহণ করতে পারে। রানওয়ে 09 একটি ক্যাটাগরি III পদ্ধতির আইএলএস ক্যাটা ২ দিয়ে সজ্জিত, যা কম সিলিং (৩০ মিটার) এবং দৃশ্যমানতা (৩৫০ মিটার) এ বিমানের অপারেশন সক্ষম করে।
জর্ভটনোটস আন্তর্জাতিক বিমানবন্দর সম্প্রতি একটি নতুন ফ্লাইট ইনফরমেশন ডিসপ্লে সিস্টেম (এফআইডিএস), একটি নতুন স্বয়ংক্রিয় এবং বায়োমেট্রিক - ব্যাগস চেক ইন এবং যাত্রী নিয়ন্ত্রণের জন্য সনাক্তকরণ পদ্ধতি, বিমানবন্দর প্রাঙ্গনে জুড়ে ১৫০ নজরদারি ইনস্টল ক্যামেরা। বোর্ডিং এলাকায় অ্যাক্সেস অত্যন্ত নিরাপদ, ৩ ধাপে, একটি প্রাক নিয়ন্ত্রণ (আঙ্গুলের ছাপ এবং বোর্ডিং পাস), পাসপোর্ট নিয়ন্ত্রণ এবং এক্স-রে নিয়ন্ত্রণ।
ভূমি পরিবহন
টার্মিনাল বাইরে উপলব্ধ একটি বৃহৎ বিভিন্ন ট্যাক্স আছে, কিন্তু জর্ভটনোটস এয়ারপোর্ট অফিসিয়াল ট্যাক্সি পরিষেবা বিমানবন্দর ট্যাক্সি হয় এই কোম্পানীর শুধুমাত্র কোন জর্ভটনোটস বিমানবন্দর থেকে কোন দিক বা তদ্বিপরীত সরবরাহ করে। এটি অভ্যন্তরীণ সেবা প্রদান করে না।
কল্কি (দ্ব্যর্থতা নিরসন)
কল্কি হিন্দুধর্মের দেবতা বিষ্ণুর অবতার।
কল্কি আরও উল্লেখ করতে পারে:
অপ্সুদীক্ষা
অপ্সুদীক্ষা (Baptism) বা খ্রিস্টধর্মে দীক্ষা (Christening) হলো খ্রিস্টান ধর্মীয় আচার, যে আচারে নব দীক্ষিত বা শিশুদেরকে সাময়িকভাবে পানিতে ডুবিয়ে খ্রিস্টধর্মে দীক্ষিতকরণ ও খ্রিস্টান নামকরণ করা হয়। এটা হলো খ্রিস্টান ধর্মের প্রথম ধাপ। বাপ্তিস্ম শিশু বাচ্চাদের ক্ষেত্রে করানো হয় যখন তাদের নামকরণ করা হয়। কারো অপ্সুদীক্ষা সম্পূর্ণ হলে তাকে অপ্সুদীক্ষিত বলে। নব খ্রিস্টানরা তাদের পানিতে নিমজ্জিত করে বাস্তব রূপে অথবা কল্পনা বসত এবং এই বিশ্বাস করে যে যিশু খ্রীস্ট মারা গেছেন এবং তাকে কবর দেয়া হয়েছে। অতঃপর পানি থেকে উঠে আসে এবং পুনরায় এই বিশ্বাস ধারণ করে যে, যিশু পুনরায় এইরূপে জীবিত হয়ে পৃথিবীতে ফিরে আসবেন। এই ধর্মীয় ধারণা বা বিশ্বাসই হলো অপ্সুদীক্ষা।
হ্যাকসো রিজ
হ্যাক-স রিজ মেল গিবসন পরিচালিত এবং অ্যান্ড্রু নাইট ও রবার্ট শেনকান রচিত ২০০৪ সালের জীবনীনির্ভর যুদ্ধভিত্তিক চলচ্চিত্র। এটি ২০০৪ সালের প্রামাণ্যচিত্র দ্য কন্সিয়েনশাস অবজেক্টর অবলম্বনে নির্মিত। চলচ্চিত্রটির গল্প মার্কিন প্রশান্তবাদী যুদ্ধকালীন চিকিৎসক ডেসমন্ড ডসের দ্বিতীয় বিশ্বযুদ্ধের অভিজ্ঞতাকে কেন্দ্র করে গড়ে ওঠেছে, যিনি সেভেন্থ ডে অ্যাডভেন্টিস্ট খ্রিস্টান হিসাবে কোনও ধরনের অস্ত্র বা আগ্নেয়াস্ত্র বহন করতে বা ব্যবহার করতে অস্বীকার করেছিলেন। ওসাইনাবার যুদ্ধের সময় ডস তার দায়িত্বের পালনের জন্য প্রথম কন্সিয়েনশাস অবজেক্টর হিসেবে মেডেল অব অনার লাভ করেন। চলচ্চিত্রটিতে ডস চরিত্রে অভিনয় করেন অ্যান্ড্রু গারফিল্ড, এবং স্যাম ওয়ার্থিংটন, লুক ব্র্যাসি, টেরিজা পামার, হুগো ওয়েভিং, রেচেল গ্রিফিথস এবং ভিন্স ভন পার্শ্ব চরিত্রে অভিনয় করেন।
চলচ্চিত্রটি ২০১৬ সালের ৪ নভেম্বর মার্কিন যুক্তরাষ্ট্রে মুক্তি পেয়েছিল এবং বিশ্বজুড়ে ১৮০.৪ মিলিয়ন ডলার আয় করে। এতে গিবসনের নির্দেশনা এবং গারফিল্ডের অভিনয় সমালোচকদের প্রশংসা অর্জন করে। এই গিবসনের ঘিরে বিভিন্ন বিতর্কের কারণে তার কর্মজীবন পতনের দিকে যাচ্ছিল, ঠিক তখন তিনি এই চলচ্চিত্র দিয়ে পুনরায় প্রশংসিত হন। আমেরিকান ফিল্ম ইনস্টিটিউট হ্যাকসো রিজকে বর্ষসেরা দশটি চলচ্চিত্রের মধ্যে একটি হিসেবে নির্বাচন করে। চলচ্চিত্রটি অসংখ্য পুরস্কার এবং মনোনয়ন লাভ করে। এটি ৮৯তম একাডেমি পুরস্কারে শ্রেষ্ঠ চলচ্চিত্র, শ্রেষ্ঠ পরিচালনা, গারফিল্ড তার অভিনয়ের জন্য শ্রেষ্ঠ অভিনেতা এবং শ্রেষ্ঠ শব্দ সম্পাদনা বিভাগে মনোনয়ন লাভ করে এবং শ্রেষ্ঠ শব্দ মিশ্রণ ও শ্রেষ্ঠ চলচ্চিত্র সম্পাদনা বিভাগে পুরস্কৃত হয়। এটি শ্রেষ্ঠ নাট্যধর্মী চলচ্চিত্র, শ্রেষ্ঠ পরিচালক ও শ্রেষ্ঠ অভিনেতা বিভাগে গোল্ডেন গ্লোব পুরস্কারের মনোনয়ন লাভ করে; এবং ১২টি এএসিটিএ পুরস্কারের মনোনয়ন লাভ করে, তন্মধ্যে শ্রেষ্ঠ চলচ্চিত্র, শ্রেষ্ঠ পরিচালনা, শ্রেষ্ঠ মৌলিক চিত্রনাট্য, শ্রেষ্ঠ অভিনেতা ও শ্রেষ্ঠ পার্শ্ব অভিনেতা বিভাগে পুরস্কৃত হয়।
কাহিনি সংক্ষেপ
১৯২৫ সালে ভার্জিনিয়ার লিঞ্চবার্গে যুবক ডেসমন্ড ডস হাতাহাতি করতে গিয়ে তার ভাইকে প্রায় হত্যা করে ফেলেছিল। এই ঘটনা এবং সেভেন্থ-ডে অ্যাডভেন্টিস্ট হিসেবে লালিত-পালিত হওয়া ডেসমন্ড "কাউকে হত্যা করবে না" এই বিশ্বাস ধারণ করে। ১৫ বছর পর ডস একজন আহত ব্যক্তিকে হাসপাতালে নিয়ে যায় এবং ডরথি শুট নামে এক সেবিকার সাথে পরিচিত হয়। তাদের মধ্যে প্রণয়ের সম্পর্ক শুরু হয় এবং ডস ডরথিকে চিকিৎসা সেবায় তার আগ্রহের কথা জানায়।
জাপানিরা পার্ল হারবার আক্রমণ করলে ডস যুদ্ধাহতদের সেবা প্রদানের লক্ষ্যে মার্কিন সেনাবাহিনীতে যোগ দেন। তার বাবা টম একজন সাবেক যোদ্ধা। তিনি তার সিদ্ধান্তে মর্মাহত হন। ফোর্ট জ্যাকসন ছাড়ার আগে ডেসমন্ড ডরথিকে বিয়ের প্রস্তাব দেয় এবং ডরথি সেই প্রস্তাব গ্রহণ করে।
ডসকে সার্জেন্ট হাওয়েলের অধীনে মৌলিক প্রশিক্ষণের জন্য পাঠানো হয়। সে দৈহিক দিক থেকে পাশ করে যায়, কিন্তু রাইফেল গ্রহণে অস্বীকৃতি ও শনিবারে প্রশিক্ষণ থেকে বিরত থাকার কারণে তার বাকি সহযোদ্ধাদের কাছ থেকে আলাদা হয়ে পড়ে। হাওয়েল ও ক্যাপ্টেন গ্লোভার ডসকে তার মানসিক কারণে বাদ দিতে চান কিন্তু ধারা ৮-এর বদৌলতে নিষ্কৃতি পান, কারণ ডসের ধর্মীয় বিশ্বাস মানসিক অসুস্থতা নয়। তারা ডসকে প্রচুর পরিশ্রম করিয়ে নিদারুণ যন্ত্রণা দিতে শুরু করে যেন ডস নিজেই চলে যায়। এক রাতে তার সহযোদ্ধারা তাকে মারধোর করলেও সে কারও নাম প্রকাশ করে না এবং প্রশিক্ষণ চালিয়ে যায়।
ডসের ইউনিট মৌলিক প্রশিক্ষণ সমাপ্ত করে। এসময় ডস ডরথিকে বিয়ে করতে চায়। কিন্তু বন্দুক বহন করতে অস্বীকৃতি জানালে তাকে অবাধ্যতার জন্য গ্রেফতার করা হয়। ক্যাপ্টেন গ্লোভার ও ডরথি জেলে ডসকে দেখতে যায় এবং তাকে তার অপরাধ স্বীকার করতে বলে যাতে কোন প্রকার মামলা ব্যতীত সে মুক্ত হতে পারে। কিন্তু ডস তার ধর্মীয় বিশ্বাসকে অবজ্ঞা করতে অস্বীকৃতি জানায়। কোর্ট মার্শালে ডস নিজেকে অপরাধী বলতে অস্বীকৃতি জানায়, কিন্তু তার সাজা শুনানোর আগে তার বাবা তার সাবেক কমান্ডিং অফিসারের (বর্তমানে বিগ্রেডিয়ার জেনারেল) নিকট থেকে একটি চিঠি নিয়ে আসে এবং জানায় মার্কিন সংবিধান তার পুত্রের শান্তিবাদকে সমর্থন জানায়। ডসের বিরুদ্ধে আনীত অভিযোগ খালাস হয় এবং সে ডরথিকে বিয়ে করে।
ডসের ইউনিটকে ৭৭তম পদাতিক বিভাগের সাথে নিযুক্ত করা হয় এবং তাদের প্রশান্ত মহাসাগরীয় যুদ্ধক্ষেত্রে পাঠানো হয়। ওকিনাওয়ার যুদ্ধে ডসের ইউনিটকে জানানো হয় যে ৯৬তম পদাতিক বিভাগকে অব্যহতি দেওয়া হবে, তারা মেডা এস্কার্পমেন্ট ("হ্যাকসো রিজ") দখলে নিয়োজিত ছিল। শুরুর যুদ্ধে দুই পক্ষেরই বিপুল ক্ষয়ক্ষতি হয়। ডস তার স্কোয়াডমেট স্মিটির জীবন বাঁচায়। রাতে মার্কিন ক্যাম্পে ডস স্মিটিকে বলে আগ্নেয়াস্ত্রের প্রতি তার বিরাগের কারণ হল একদিন তার বাবা মদ্যপ অবস্থায় তার মাকে পিস্তল দিয়ে হুমকি দিলে সে তার বাবাকে প্রায় গুলি করে দিচ্ছিল। স্মিটি তার সাহসের প্রতি সন্দেহের জন্য ক্ষমা চায় এবং তাদের মধ্যকার বিরোধ মিটমাট করে।
পরের দিন সকালে জাপানিরা ব্যাপক প্রতি-আক্রমণ করে এবং মার্কিনীদের এস্কার্পমেন্ট ত্যাগ করতে বাধ্য করে। স্মিটি এই আক্রমণে মারা যায় এবং হাওয়েল ও ডসের স্কোয়াডের কয়েকজন যুদ্ধক্ষেত্রে আহত অবস্থায় রয়ে যায়। ডস কয়েকজন মুমূর্ষু সৈনিকের চিৎকার শুনতে পায় এবং তাদের বাঁচাতে ফিরে আসে। সে আহতদের পাহাড়ের চূড়ায় নিয়ে যায় এবং দড়ির সাহায্যে নিচে নামিয়ে দিয়ে আসে ও প্রতিবার আরও একজনকে বাঁচানোর প্রার্থনা করে। ডজন খানেক আহত সৈনিক ফিরে আসলে পাহাড়ের নিচে অবস্থানরত সৈনিকেরা বিস্মিত হয় কারণ তারা ধারণা করেছিল তারা মারা গেছেন। যুদ্ধবিরতে ডস হাওয়েলকে উদ্ধার করে এবং দুজনে হ্যাকসোতে শত্রুর গোলাবর্ষণ থেকে পালিয়ে আসে।
চলচ্চিত্রটি ডসের আসল ছবি এবং হ্যাকসো রিজ থেকে ৭৫ জন সৈনিককে বাঁচানোর জন্য রাষ্ট্রপতি হ্যারি এস. ট্রুম্যানের কাছ থেকে মেডেল অব অনার গ্রহণের ফুটেজ দেখানো হয়। ডসের স্ত্রী ডরথি ১৯৯১ সালে মারা যায়। ডস ২০১৬ সালের ২৩শে মার্চ ৮৭ বছর বয়সে মারা যায়।
জুলিয়া ব্রাউন (পতিতা)
জুলিয়া ব্রাউন (১৮৬০ সালের পর মারা যান) ছিলেন একজন মার্কিন ম্যাডাম এবং পতিতা, উনবিংশ শতাব্দীর মধ্যভাগে নিউ ইয়র্ক সিটিতে সক্রিয় ছিলেন। ব্রাউনকে "অ্যান্টেবেলাম আমেরিকার সেরা পরিচিত পতিতা" হিসাবে বর্ণনা করা হয়েছে। ব্রাউন তার পতিতালয়ে পিয়ানো বাজানোর জন্য এবং নিউইয়র্কের সেরা পরিবারগুলির দ্বারা আয়োজিত অনুষ্ঠানে অতিথি হওয়ার জন্য পরিচিত ছিলেন। তিনি দুটি থিয়েটারের সিজন টিকিটও পেয়েছিলেন, বিভিন্ন গির্জায় পিউয়ের জন্য অর্থ প্রদান করেছিলেন এবং স্থানীয় বাইবেল সমিতিগুলিতে উদারভাবে অবদান রেখেছিলেন।  তিনি পর্যটন গাইড বইয়ের একটি জনপ্রিয় বিষয় হয়ে ওঠেন, এবং তার নাম প্রায়ই সেই সময়ের ডায়েরিতে দেখা যায়।
অ্যাড্রাস্টিয়া (প্রাকৃতিক উপগ্রহ)
৫ অ্যাস্ট্রেয়া নামক গ্রহাণুর সঙ্গে বিভ্রান্ত হবেন না।
অ্যাড্রাস্টিয়া বা বৃহস্পতি ১৫ হল চারটি অভ্যন্তরীণ প্রাকৃতিক উপগ্রহের মধ্যে ক্ষুদ্রতম তথা দূরত্বের নিরিখে এই শ্রেণির উপগ্রহগুলোর মধ্যে দ্বিতীয় স্থানাধিকারী। ১৯৭৯ সালে ভয়েজার ২ মহাকাশযান থেকে গৃহীত আলোকচিত্রগুলোর মাধ্যমে এই উপগ্রহটি আবিষ্কৃত হয়। অ্যাড্রাস্টিয়াই প্রথম উপগ্রহ যেটির আবিষ্কার দূরবীক্ষণ যন্ত্রের মাধ্যমে ঘটেনি; বরং কোনও আন্তঃগ্রহ মহাকাশযান থেকে তোলা আলোকচিত্রের মাধ্যমে আবিষ্কৃত হয়েছিল। প্রাতিষ্ঠানিকভাবে এই উপগ্রহটির নামকরণ করা হয় গ্রিক দেবতা জিউসের (যার রোমান সমরূপ হলেন জুপিটার) পালিকা মাতা অ্যাড্রাস্টিয়ার নামানুসারে।
সৌরজগৎে সংশ্লিষ্ট গ্রহের এক দিনেরও কম সময়ে গ্রহটিকে প্রদক্ষিণকারী যে অল্প কয়েকটি প্রাকৃতিক উপগ্রহের কথা জানা যায়, অ্যাড্রাস্টিয়া সেগুলোর অন্যতম। এটি বৃহস্পতির প্রধান বলয়ের প্রান্তদেশ থেকে বৃহস্পতিকে প্রদক্ষিণ করছে। অনুমান করা হয় যে, এটিই বৃহস্পতি বলয়ের উপাদানের প্রধান সরবরাহকারী। ১৯৯০-এর দশকে গ্যালিলিও মহাকাশযানের পর্যবেক্ষণ সত্ত্বেও এই উপগ্রহটির আকার এবং বৃহস্পতির সঙ্গে জোয়ার-সংক্রান্ত বন্ধনের তথ্য ছাড়া আর কোনও ভৌত বৈশিষ্ট্যের কথা জানা যায়নি।
আবিষ্কার ও পর্যবেক্ষণ
১৯৭৯ সালের ৮ জুলাই জ্যোতির্বিজ্ঞানী ডেভিড সি. জেউইট ও জি. এডওয়ার্ড ড্যানিয়েলসন ভয়েজার ২ প্রোব থেকে তোলা আলোকচিত্রগুলিতে অ্যাড্রাস্টিয়াকে আবিষ্কার করেন। সেই সময় উপগ্রহটিকে এস/১৯৭৯ জে ১ নামে অভিহিত করা হয়। ভয়েজার ২ থেকে তোলা ছবিগুলিতে অ্যাড্রেস্টিয়াকে একটি ছোটো বিন্দুর আকারে দেখা গেলেও এটিই ছিল কোনও আন্তঃগ্রহ মহাকাশযানের পর্যবেক্ষণ থেকে আবিষ্কৃত প্রথম প্রাকৃতিক উপগ্রহ। এই উপগ্রহটি আবিষ্কারের পর কয়েক মাস আগে ভয়েজার ১ মহাকাশযান থেকে তোলা আলোকচিত্রগুলো থেকে বৃহস্পতির অপর দুটি অভ্যন্তরীণ প্রাকৃতিক উপগ্রহও (থিবি ও মেটিস) পর্যবেক্ষিত হয়। ১৯৯৮ সালে গ্যালিলিও মহাকাশযানের তোলা ছবি থেকে বিজ্ঞানীরা অ্যাড্রাস্টিয়ার আকার নির্ধারণ করতে সক্ষম হন। কিন্তু এই ছবিগুলোও নিম্নমানের ছিল। ১৯৮৩ সালে প্রাতিষ্ঠানিকভাবে গ্রিক উপদেবী অ্যাড্রাস্টিয়ার নামানুসারে এই উপগ্রহটির নামকরণ করা হয়, যিনি জিউস এবং তার প্রেমিকা আনানকের কন্যা।
২০১৬ সালে অরবিটার জুনো জুনোক্যাম নামে একটি ক্যামেরা নিয়ে বৃহস্পতির কাছে উপস্থিত হয়। এই ক্যামেরার পর্যবেক্ষণ প্রায় সম্পূর্ণতই বৃহস্পতি-কেন্দ্রিক হলেও সব কিছু ঠিক থাকায় এটি বৃহস্পতির দুই উপগ্রহ মেটিস ও অ্যাড্রাস্টিয়ার অল্প কয়েকটি আলোকচিত্র গ্রহণেও সক্ষম হতে পারে।
ভৌত বৈশিষ্ট্য
অ্যাড্রাস্টিয়া একটি অনিয়তাকার উপগ্রহ এবং এটির আয়তন আড়াআড়িভাবে ২০ × ১৬ ×১৪ ঘনকিলোমিটার। এই উপগ্রহের পৃষ্ঠভাগের আয়তন আনুমানিক ৮৪০ থেকে ১,৬০০ (~১,২০০) বর্গকিলোমিটারের মধ্যে। তাই অভ্যন্তরীণ উপগ্রহগুলির মধ্যে এটিই ক্ষুদ্রতম। অ্যাড্রাস্টিয়ার পরিমাণ, গঠন ও ভর জানা যায় নি। তবে এটির গড় ঘনত্ব অনুমান করে বোঝা যায় তা অ্যামলথিয়ার অনুরূপ, অর্থাৎ প্রায় ০.৮৬ গ্রাম/ঘন সেন্টিমিটার এবং এটির ভর আনুমানিক প্রায় ২ কিলোগ্রামের কাছাকাছি। অ্যামালথিয়ার ঘনত্ব ইঙ্গিত করে যে সেটি ১০-১৫ শতাংশ রন্ধ্রতায় জলীয় বরফ দ্বারা গঠিত এবং অ্যাড্রাস্টিয়াও তার অনুরূপ হতে পারে।
প্রাপ্ত ছবিগুলির রেজোল্যুশন কম হওয়ায় অ্যাড্রাস্টিয়ার পৃষ্ঠভাগ সম্পর্কে কোনও তথ্যই জানা যায় না।
কক্ষপথ
অভ্যন্তরীণ বার্হস্পত্য উপগ্রহ পরিবারের ক্ষুদ্রতম ও দ্বিতীয়-নিকটতম সদস্যটি হল অ্যাড্রাস্টিয়া। এটি বৃহস্পতির প্রধান বলয়ের বহিঃপ্রান্ত থেকে প্রায় ১২৯,০০০ কিলোমিটার ব্যাসার্ধ পরিমিত এলাকায় (১.৮০৬ বৃহস্পতি ব্যাসার্ধ) বৃহস্পতিকে প্রদক্ষিণ করছে।সৌরজগৎের যে তিনটি মাত্র প্রাকৃতিক উপগ্রহ সংশ্লিষ্ট গ্রহের এক দিনের কম সময়ে গ্রহটিকে প্রদক্ষিণ করে, অ্যাড্রাস্টিয়া তাদের অন্যতম (অপর দু’টি উপগ্রহ হল বৃহস্পতির সর্ব-অভ্যন্তরীণ উপগ্রহ মেটিস ও মঙ্গল গ্রহের উপগ্রহ ফোবোস)। অ্যাড্রাস্টিয়ার কক্ষপথটির উৎকেন্দ্রতা ও নতি অত্যন্ত কম—যথাক্রমে প্রায় ০.০০১৫ ও ০.০৩°। এটির নতি বৃহস্পতির কক্ষপথের সঙ্গে আপেক্ষিক।
অ্যাড্রাস্টিয়ার কক্ষপথটি বৃহস্পতির সমলয় কক্ষপথ ব্যাসার্ধের মধ্যে অবস্থিত হওয়ায় (মেটিসের মতো) জোয়ারের শক্তিগুলি ধীরে ধীরে এটির কক্ষপথকে এমনভাবে ক্ষয় করছে যে একদিন এটি বৃহস্পতির সঙ্গে ধাক্কা খাবে। এটির ঘনত্ব অ্যামালথিয়ার অনুরূপ হলে এটির কক্ষপথ প্রকৃতপক্ষে তরল রচ সীমার ভিতরেই অবস্থিত হতে পারে। কিন্তু এটি যেহেতু এখনও ভেঙে পড়ছে না, সেহেতু এটি এখনও নিশ্চয় কঠিন রচ সীমার বাইরেই রয়েছে।
অ্যাড্রাস্টিয়া বৃহস্পতির উপগ্রহগুলির মধ্যে দ্বিতীয় দ্রততম-সঞ্চরণশীল। এই উপগ্রহটির কাক্ষিক গতি ৩১.৩৭৮ কিলোমিটার/সেকেন্ড।
বৃহস্পতির বলয়ের সঙ্গে সম্পর্ক
বৃহস্পতির বলয়ের উপাদানগুলির বৃহত্তম জোগানদাতা হল অ্যাড্রাস্টিয়া। উপগ্রহটিকে দেখে মনে হয় কোনও উল্কা-সংঘর্ষের ফলে বৃহস্পতির চারটি ক্ষুদ্রাকার অভ্যন্তরীণ উপগ্রহের পৃষ্ঠভাগ থেকে নিক্ষিপ্ত উপাদান দিয়ে এটি গঠিত হয়েছে। সংঘাতজাত উৎক্ষেপগুলি সহজেই এই উপগ্রহগুলি থেকে মহাশূন্যে হারিয়ে যেতে পারে এবং উপগ্রহগুলির ঘনত্ব কম বলে ও সেগুলির পৃষ্ঠভাগ সেগুলির রচ গোলকের প্রান্তভাগের নিকটবর্তী বলেও এই ঘটনা ঘটতে পারে।
বৃহস্পতির সর্বাপেক্ষা ঘন বলয়টি (প্রধান বলয়) অ্যাড্রাস্টিয়ার কক্ষপথের ভিতরে (সঠিকতরভাবে বললে, প্রধান বলয়ের বহিঃপ্রান্তের কাছাকাছি) অবস্থিত বলে মনে করা হয় যে, এই উপগ্রহটিই বৃহস্পতির বলয় উপাদানগুলির সর্বাপেক্ষা প্রাচূর্যপূর্ণ উৎস। দৃশ্যমান বলয় উপাদানের সঠিক বিস্তারটি নির্ভর করছে ছবিগুলির পর্যায় কোণের উপর: সম্মুখভাগে বিচ্ছুরিত আলোয় অ্যাড্রাস্টিয়াকে স্থিরভাবে প্রধান বলয়ের বাইরে দেখা যায়, কিন্তু পশ্চাদে বিচ্ছুরিত আলোয় (যা অধিকতর বৃহদাকার কণাগুলিকে প্রকাশ করে) মনে হয়, অ্যাড্রাস্টিয়ার কক্ষপথের বাইরে একটি সংকীর্ণ অনুবলয় রয়েছে।
দানিয়েল সুবাশিচ
থাম্ব|[[২০১৮ ফিফা বিশ্বকাপে ক্রোয়েশিয়ার হয়ে খেলছেন সুবাশিচ]] দানিয়েল সুবাশিচ (জন্ম ২৭ অক্টোবর ১৯৮৪) হলেন একজন ক্রোয়েশীয় ফুটবলার। তিনি এএস মোনাকো ও ক্রোয়েশিয়া জাতীয় দলের গোলকিপার হিসেবে খেলে থাকেন।
তিনি ক্রোয়েশিয়ায় জাদার ও হাইদুক স্প্লিতের হয়ে তার কর্মজীবন শুরু করেন। ২০১২ সালের জানুয়ারি মাসে তিনি মোনাকোতে যোগ দেন এবং তখন থেকে তিনি এই দলের হয়ে ২৫০ এর অধিক খেলায় অংশগ্রহণ করেন। তিনি ২০১২-১২ মৌসুমে লিগ টু এবং ২০১৬-১৭ মৌসুমে লিগ ওয়ান শিরোপা জিতেন এবং ২০১৬-১৭ মৌসুমে লিগের বর্ষসেরা গোলকিপার খ্যাতি অর্জন করেন।
আন্তর্জাতিক পর্যায়ে ২০০৯ সালে সুবাশিচের ক্রোয়েশিয়া জাতীয় দলে অভিষেক হয়। তিনি উয়েফা ইউরো ২০১২, ২০১৪ ফিফা বিশ্বকাপ, উয়েফা ইউরো ২০১৬ এবং ২০১৮ ফিফা বিশ্বকাপে অংশগ্রহণ করেন।
অলিম্পিকে সাইপ্রাস
সাইপ্রাস ১৯৮০ সালে অভিষেকের পর থেকে প্রতিটি গ্রীষ্মকালীন ও শীতকালীন অলিম্পিক গেমসে অংশগ্রহণ করেছে। সাইপ্রাস প্রথম পদক জিতে ২০১২ গ্রীষ্মকালীন অলিম্পিকে, যেখানে পুরুষদের সেইলিং প্রতিযোগিতায় ব্রোঞ্জ পদক জিতেছিল।
আব্দুল রহমান আল আবুদ
আব্দুল রহমান বিন আলি বিন হাসান আল আবুদ (عبد الرحمن العبود, Abdulrahman Al-Aboud; জন্ম: ১ জুন ১৯৯৫; আব্দুল রহমান আল আবুদ নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি ক্লাব আল ইত্তিহাদ এবং সৌদি আরব জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।
আল আবুদ ২০১৮ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।
প্রারম্ভিক জীবন
আব্দুল রহমান বিন আলি বিন হাসান আল আবুদ ১৯৯৫ সালের ১লা জুন তারিখে সৌদি আরবের দাম্মামে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
আল আবুদ কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১১ই নভেম্বর তারিখে ঘোষিত সৌদি আরবের ২৬ সদস্যের চূড়ান্ত দলে স্থান পেয়েছেন।
বাইভালভিয়া
বাইভালভিয়া পূর্ববর্তী শতকে  Lamellibranchiata   এবং  Pelecypoda  ইত্যাদি নামে পরিচিত ছিল। এরা মূলত মলাস্কা পর্বের এক ক্ষুদ্র গোষ্ঠী। বাইভালভিয়ারা মস্তকবিহীন,এদের RADULA (কাইটিন নির্মিত বিশেষ রেতি জিহ্বা), অডন্টোফোর (RADULA-কে ধরে রাখার অঙ্গাণু) নেই।গুগলি, শামুক,ঝিনুক প্রভৃতি এ শ্রেণির অন্তর্ভুক্ত।
গঠন
বাইভালভরা সাধারণত হেমোলিম্ফ (হিমোসিল নামক রক্তপূর্ণ প্রকোষ্ঠ থাকে), দুইটি সদৃশ খোলকের জন্য এদের 'বাইভালভিয়া' বলা হয়। খোলসগুলো ক্যালসিয়াম কার্বনেট দিয়ে গঠিত এবং নমনীয় লিগামেন্ট দ্বারা স্ংযুক্ত থাকে। খোলকের দুইটি অংশকে ভালভ বলা হয়, এগুলোর উভয়টিতে দাঁতের মতো অঙ্গ থাকে। বাইভালভিয়াদের দেহ      দ্বি-পার্শ্বীয় প্রতিসম, ভালভগুলো মধ্যরেখীয় তলে স্ংযুক্ত। একটি পরিণত বাইভালভিয়ার খোলসের আকার ১ মিলিমিটারের ক্ষুদ্র ভগ্নাংশ হ্তে শুরু করে ১ মিটার পর্যন্ত হয়ে থাকে। তবে বেশিরভাগেরই খোলসের আকার ১০সেমি (৪ ইঞ্চি) অপেক্ষা বেশি হয়না।
খাদ্যাভাস
বাইভালভিয়ারা টেনিডিয়া নামক বিশেষ ফুলকা দ্বারা খাদ্য গ্রহণ ও শ্বসনের মতো গুরুত্বপূর্ণ কাজগুলো করে থাকে।এরা ছাঁকন পদ্ধতিতে খাদ্য গ্রহণ করে।
স্বভাব ও বাসস্থান
বাইভালভিয়া শ্রেণির সদস্যরা সাধারণত স্বাদু জল কিংবা নোনা জলে বসবাস করে। এরা শিকারীদের হাত থেকে রক্ষা পেতে কাদামাটিতে লুকিয়ে থাকে। পরিণত বাইভালভিয়ারা সমুদ্র তলদেশে পাথর কিংবা কোনো দৃঢ় কোনো অবলম্বনের সাথে আটকে থাকে। এদের == স্ক্যালপ  এবং == ফাইল শেল  প্রজাতি মুক্ত সাঁতারু।
বিবিধ
বাইভালভিয়া শ্রেণির শামুক ও ঝিনুক মানুষের প্রিয় খাদ্যে পরিণত হয়েছে। বাণিজ্যিকভাবে মেরিকালচার এবং হ্যাচারির মাধ্যমে এদের চাষ করা হচ্ছে। রোমানরা বহু পূর্ব হ্তেই শামুক ও ঝিনুক খাদ্য হিসেবে গ্রহণ করত। ঝিনুক মুক্তোর অন্যতম উৎস, এ কারণেও মানুষের নিকট এর চাহিদা রয়েছে। এছাড়া বাইভালভরা প্রাকৃতিকভাবে পরিবেশ দূষণ রোধে সক্ষম। শিল্পীরা শিল্পকর্মের অন্যতম উপাদান হিসেবেও শামুক, ঝিনুক এবং অন্যান্য বাইভালভদের ব্যবহার করে থাকে।
নির্মল ভার্মা
নির্মল ভার্মা (৩ এপ্রিল ১৯২৯ - ২৫ অক্টোবর ২০০৫) ছিলেন একজন হিন্দি লেখক, ঔপন্যাসিক, কর্মী এবং অনুবাদক। তাকে হিন্দি সাহিত্যের কথাসাহিত্য আন্দোলনের অন্যতম পথিকৃৎ হিসেবে স্বীকৃতি দেওয়া হয়ে থাকে। তার প্রথম গল্প সংকলন পারিন্দে (পাখি) এই আন্দোলনের প্রথম স্বাক্ষর হিসেবে বিবেচিত হয়।
প্রাথমিক জীবন
নির্মল ভার্মা ৩ এপ্রিল ১৯২৯ সালে সিমলায় জন্মগ্রহণ করেন। সিমলায় তার বাবা ব্রিটিশ ভারত সরকারের সিভিল অ্যান্ড সার্ভিসেস বিভাগের একজন কর্মকর্তা হিসেবে কাজ করতেন। আট ভাইবোনের মধ্যে তিনি ছিলেন সপ্তম সন্তান। তার এক ভাই ভারতের অন্যতম সেরা শিল্পী রাম কুমার। নির্মলের স্ত্রী গগন গিলও একজন লেখিকা।
নূর হামাদা
নূর হামাদা (১৮৮৭ সাল থেকে ১৮৯৮ সালের মধ্যে জন্ম, ১৯৬২ সালে মারা যান) ছিলেন একজন লেবাননের কবি ও নারীবাদী। তিনি আরব অঞ্চলে নারীবাদের কারণ এবং লিঙ্গ সমতার জন্য প্রচেষ্টা চালানোর অন্যতম প্রধান ব্যক্তিত্ব।
নির্মল ভার্মা
প্রাথমিক জীবন
ছাত্রাবস্থায় ১৯৪৭-৪৮ সালে নির্মল দিল্লিতে মহাত্মা গান্ধীজির সকালের প্রার্থনা সভায় নিয়মিত যোগদান করতেন। যদিও তিনি ভারতের কমিউনিস্ট পার্টির সদস্য ছিলেন। ১৯৫৬ সালে হাঙ্গেরিতে সোভিয়েত আক্রমণের পর তিনি কমিউনিস্ট পার্টি থেকে পদত্যাগ করেন।
১৯৫০ এর দশকের গোড়ার দিকে একটি ছাত্রদের পত্রিকার জন্য তিনি প্রথম গল্প লেখেন। তিনি দিল্লি বিশ্ববিদ্যালয়ের সেন্ট স্টিফেন কলেজ থেকে ইতিহাসে স্নাতকোত্তর ডিগ্রি পাশ করেন।
নূর হামাদা
জীবনের প্রথমার্ধ
হামাদার জন্ম লেবাননের মাউন্ট চৌফ জেলায় অবস্থিত বাকলাইন গ্রামে। তার জন্ম তারিখ সম্পর্কে নিশ্চিত না হলেও, বিভিন্ন সূত্র বিশ্বাস করে যে তিনি ১৮৮৭ সাল থেকে ১৮৯৮ সালের মধ্যে ৩ জানুয়ারি জন্মগ্রহণ করেছিলেন। তিনি ড্রুজ বিশ্বাসের অন্তর্গত, এবং তার পরিবারের অনেক ধর্মীয় দ্রুজ নেতা রয়েছে। তিনি ছিলেন "শেখ মুহাম্মদ বিন কাসেম বিন হুসাইন" এর কন্যা। তিনি তার পিতার দ্বারা গৃহ বিদ্যালয়ে পঠন-পাঠন করেন এবং তারপর বৈরুতে পড়াশোনা করেছিলেন, তবে তিনি আমেরিকান বৈরুত বিশ্ববিদ্যালয় বা সেন্ট জোসেফ বিশ্ববিদ্যালয়ে (ইউএসজে) পড়াশোনা করেছেন কিনা তা সম্পর্কে অনিশ্চিতা রয়েছে। তিনি আরবি, ফরাসি, ইংরেজি ও তুর্কি সহ অনেক ভাষায় সাবলীল ছিলেন।
নির্মল ভার্মা
কর্মজীবন
দিল্লিতে শিক্ষকতা দিয়ে তার কর্মজীবনের শুরু। এই সময় থেকেই বিভিন্ন সাহিত্য পত্রিকায় লেখালেখি শুরু করেন।
তিনি ১০ বছর চেক প্রজাতন্ত্রের রাজধানী প্রাগে ছিলেন। প্রাগে থাকাকালীন আধুনিক চেক লেখকদের যেমন কারেল ক্যাপেক, মিলান কুন্ডেরা এবং বোহুমিল হরবালের লেখা হিন্দিতে অনুবাদ করার জন্য তাকে ওরিয়েন্টাল ইনস্টিটিউট দ্বারা আমন্ত্রণ জানানো হয়েছিল। তিনি চেক ভাষাও শিখেছিলেন। প্রাগ বসন্তের ফলস্বরূপ ১৯৬৮ সালে তিনি দেশে ফিরে আসেন। আসার আগে হিন্দিতে নয়টি বিশ্ব ক্লাসিক অনুবাদ করেন। প্রাগে থাকাকালীন তিনি ইউরোপের অনেক স্থান ভ্রমণ করেন। পরে তার ইউরোপ ভ্রমণের কথা সাতটি ভ্রমণকাহিনীতে লেখেন। যার মধ্যে রয়েছে চিঁড়িও পর চাঁদনী (১৯৬২), হার বারিশ মে (১৯৭০) এবং ধুন্ধ সে উঠতি ধুন উল্লেখযোগ্য। ১৯৬৪ সালে প্রাগে থাকাকালীন তার ছাত্রজীবনের উপর ভিত্তি করে তিনি প্রথম উপন্যাস ভে দিন (সেই দিনগুলি) লেখেন। প্রাগ থেকে ফিরে আসার পর তার কমিউনিজমের উপর মোহভঙ্গ হয়। তিনি ভারতীয় জরুরী অবস্থার বিরুদ্ধে উচ্চ সোচ্চার ছিলেন। তিব্বতের স্বাধীনতা আন্দোলনের পক্ষে বক্তব্য রেখেছেন। নির্মল ভার্মার কাজের একটি সমালোচনামূলক বিশ্লেষণ উপস্থাপন করেছেন রাম প্রকাশ দ্বিবেদী।
নূর হামাদা
জীবনের প্রথমার্ধ
হামাদের দুই ভাই - বোন ছিল, একটি ছোট ভাই এবং একটি বড়। তিনি তার ছোট ভাইয়ের সাথে আরবি কবিতা ও আরবি ভাষার প্রতি তার ভালবাসা ভাগ করেছেন। তার বড় ভাই, শেখ হুসাইন হামাদা, তিনি ছিলেন পারিবারিক ঐতিহ্য অনুসরণ করে শেখ আকল আল তায়েফা।
নির্মল ভার্মা
কর্মজীবন
১৯৮০ সাল থেকে ১৯৮৩ সাল পর্যন্ত ভোপালের ভারত ভবনে নিরালা সৃজনশীল লেখার চেয়ার-এর চেয়ারম্যান হিসেবে দায়িত্ব পালন করেন। ১৯৮৮-৯০ সালে তিনি সিমলায় যশপাল ক্রিয়েটিভ রাইটিং চেয়ার-এর নির্দেশক ছিলেন। ১৯৭২ সালে তার গল্পের উপর ভিত্তি করে নির্মিত কুমার শাহানি পরিচালিত একটি চলচ্চিত্র মায়া দর্পণ শ্রেষ্ঠ চলচ্চিত্রের জন্য ফিল্মফেয়ার সমালোচক পুরস্কার পায়।
নূর হামাদা
বিয়ে ও সন্তান
যদিও নূর হামাদার স্বামী, সাই বে-আল-নামান হামাদা সম্পর্কে সীমিত তথ্য জানা থাকলেও, তারা দাম্পত্য জীবনে নিঃসন্তান ছিলেন এবং তিনি ১৯৩২ সালে বিধবা হয়েছিলেন। তার স্বামী সিরিয়ার সামরিক বাহিনীতে কাজ করতেন, যার অর্থ তিনি সামরিক পেনশন পেতেন।
নির্মল ভার্মা
সাহিত্যিক জীবন
পাঁচ দশক ধরে সাহিত্যের বিভিন্ন শাখায় যেমন গল্প, ভ্রমণকাহিনী এবং প্রবন্ধ লেখার কর্মজীবনে তিনি পাঁচটি উপন্যাস, আটটি ছোটগল্পের সংকলন এবং প্রবন্ধ ও ভ্রমণকাহিনী সহ নয়টি নন-ফিকশন বই লিখেছেন।
নূর হামাদা
১৯৩০ সাল ও ১৯৩২ সালের পূর্ব মহিলা কংগ্রেসে অংশগ্রহণ
হামদা সেই সময়ের অন্যতম বিশিষ্ট নারীবাদী নেতা ছিলেন, তিনি ১৯২০-এর দশকের শেষের দিকে লেবাননে প্রথম মহিলা সংগঠন প্রতিষ্ঠা করেছিলেন, যার তিনি সভাপতি ও সচিবও ছিলেন।
নির্মল ভার্মা
মৃত্যু
২০০৫ সালের ২৫ অক্টোবর নতুন দিল্লিতে নির্মল ভার্মার জীবনাবসান হয়।
নূর হামাদা
১৯৩০ সাল ও ১৯৩২ সালের পূর্ব মহিলা কংগ্রেসে অংশগ্রহণ
আরব মহিলা কংগ্রেসের সংগঠনে হামদা অপরিহার্য ছিলেন, যেখানে তিনি ব্যক্তিগতভাবে মিশরের একজন বিখ্যাত নারীবাদী মাদাম হুদা শারাউইকে একটি চিঠি লিখেছিলেন, যেখানে তিনি তাকে উৎসাহিত করেছিলেন সহকর্মী নারীবাদীদের এই ধরনের কংগ্রেসে অংশ নিতে। সমস্ত আরব দেশ থেকে মহিলাদের আমন্ত্রণ জানানো হয়েছিল, এবং ভারতীয় মহিলাদের একটি প্রতিনিধিদল তাদেরও অন্তর্ভুক্ত করার অনুরোধ করে বৈরুতে আসার পরে, প্রথম আরব মহিলাদের কংগ্রেসের কিছুক্ষণ পরে অনুষ্ঠিত হয়েছিল। যখন তিনি ইস্টার্ন উইমেন কংগ্রেসের জন্য ব্যবস্থা নিচ্ছিলেন, উক্ত ব্যবস্থার জন্য তাকে সিরিয়ার সরকারের কাছ থেকে পারমিট প্রয়োজনীয় ছিল হত, যা তাকে দিতে অস্বীকার করা হয়। সুতরাং, পরিবর্তে, তিনি লীগ অফ নেশনসকে লিখেছিলেন, যার তিনি একজন সদস্য ছিলেন। তিনি পূর্বাঞ্চলীয় মহিলাদের ক্রিয়াকলাপের প্রতিবেদন পর্যবেক্ষণ ও প্রকাশের জন্য সরকারের অনুমতি পেতে এবং তাদের নিজেদের ও সোসাইটি অফ দ্য ইউনিটি অফ দ্য উইমেন -এর প্রতিনিধি পাঠানোর জন্য অনুরোধ করেছিলেন।
অভিরাজ সিংহ
অভিরাজ সিং (জন্ম: ২৭ মে ১৯৯৫) একজন সিঙ্গাপুরের ক্রিকেটার। তিনি ২০১৪ আইসিসি বিশ্ব ক্রিকেট লীগ তৃতীয় বিভাগ টুর্নামেন্টে খেলেছিলেন। মেরিলিবোন ক্রিকেট ক্লাব বিশ্ববিদ্যালয় ম্যাচের অংশ হিসাবে গ্লুচেস্টারশায়ারের বিপক্ষে ডারহাম এমসিসি বিশ্ববিদ্যালয়ের হয়ে ২৮ শে মার্চ, ২০১৭ সালে তিনি প্রথম শ্রেণির আত্মপ্রকাশ করেছিলেন।
আগস্ট ২০১৮এ, তাকে ২০১৮ এশিয়া কাপ বাছাইপর্বের টুর্নামেন্টের জন্য সিঙ্গাপুরের দলে জায়গা দেওয়া হয়েছিল। অক্টোবরে ২০১৮, ওমানের ২০১৮ আইসিসি বিশ্ব ক্রিকেট লীগ তৃতীয় বিভাগ টুর্নামেন্টের জন্যও তাকে সিঙ্গাপুরের দলে জায়গা দেওয়া হয়েছিল।
জুনিয়র বিজ্ঞান প্রতিভা অনুসন্ধান পরীক্ষা
জুনিয়র বিজ্ঞান প্রতিভা অনুসন্ধান পরীক্ষা (JSTSE) প্রতি জানুয়ারিতে দিল্লি সরকার-এর শিক্ষা অধিদফতরের বিজ্ঞান শাখা দ্বারা পরিচালিত হয়। এটি দিল্লির স্বীকৃত স্কুলের শিক্ষার্থীদের জন্য উন্মুক্ত। প্রায় 500,000 শিক্ষার্থী প্রতি বছর জুনিয়র বিজ্ঞান প্রতিভা অনুসন্ধান পরীক্ষা তে উপস্থিত হয়, যার মধ্যে মাত্র 150 জন শিক্ষার্থীকে বৃত্তি প্রদান করা হয়।
সফলতার মাত্রা
এই পরীক্ষায় প্রায় 500,000 শিক্ষার্থী উপস্থিত রয়েছে, যার মধ্যে মাত্র 150 জন শিক্ষার্থী নির্বাচিত। এই পরীক্ষার সাফল্য হার প্রায় 0.03%।
নির্বাচিত হইবার যোগ্যতা
কোন ছাত্র অধ্যয়নরত ক্লাস IX এর একটি স্বীকৃত স্কুল, সরকারি বা সরকারি সাহায্যপ্রাপ্ত/পাবলিক/ভি/Navodaya/NDMC স্কুলের হচ্ছে এবং অর্জিত অন্তত 65% ক্লাস অষ্টম যোগ্য হয়.
ধরনের পরীক্ষার
পরীক্ষায় দুটি পেপার.
I. সাধারণ জ্ঞান
II. সাধারণ বিজ্ঞান এবং গণিত
ফলাফল ঘোষণা
সাধারণত জেএসএসইএস ফলাফল ফেব্রুয়ারি বা মার্চ মাসে ঘোষণা করা হয়।
সংখ্যা বৃত্তি
সেখানে 150 জন্য বৃত্তি JSTSE প্রতি বছর.
Reservations
রিজার্ভেশন প্রদান করা হয়, ভারতীয় নাগরিকদের একাত্মতার নির্দিষ্ট বিভাগ (SC, ST, PwD, ইত্যাদি) এবং সেই মেয়েদের মধ্যে নিয়ম অনুযায়ী ভারত সরকার এবং এই ধরনের প্রার্থী ঘোষণা করা হয়। যোগ্যতাসম্পন্ন মধ্যে JSTSE উপর ভিত্তি করে এই রিজার্ভেশন প্রদান করা হয়।
মুকুন্দপুর রেলওয়ে স্টেশন
মুকুন্দপুর রেলওয়ে স্টেশন বাংলাদেশের চট্টগ্রাম বিভাগের ব্রাহ্মণবাড়িয়া জেলার বিজয়নগর উপজেলায় অবস্থিত একটি রেলওয়ে স্টেশন।
পরিষেবা
মুকুন্দপুর রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো: ৭১৭ জয়ন্তিকা এক্সপ্রেস ও ৭১৮ জয়ন্তিকা এক্সপ্রেস মুকুন্দপুর রেলস্টেশনে যাত্রাবিরতি করে।
চর মটুয়া ইউনিয়ন
চর মটুয়া বাংলাদেশের নোয়াখালী জেলার অন্তর্গত নোয়াখালী সদর উপজেলার একটি ইউনিয়ন।
আয়তন
চর মটুয়া ইউনিয়নের আয়তন ১৭.৬২ বর্গ কিলোমিটার।
অবস্থান ও সীমানা
নোয়াখালী সদর উপজেলার উত্তর-পশ্চিমাংশে চর মটুয়া ইউনিয়নের অবস্থান। এ ইউনিয়নের দক্ষিণে আণ্ডারচর ইউনিয়ন ও পূর্ব চর মটুয়া ইউনিয়ন, পূর্বে পূর্ব চর মটুয়া ইউনিয়ন ও দাদপুর ইউনিয়ন, উত্তরে বেগমগঞ্জ উপজেলার ছয়ানী ইউনিয়ন ও লক্ষ্মীপুর জেলার লক্ষ্মীপুর সদর উপজেলার চর শাহী ইউনিয়ন এবং পশ্চিমে লক্ষ্মীপুর জেলার লক্ষ্মীপুর সদর উপজেলার কুশাখালী ইউনিয়ন অবস্থিত।
প্রশাসনিক কাঠামো
চর মটুয়া ইউনিয়ন নোয়াখালী সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম সুধারাম মডেল থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী চর মটুয়া ইউনিয়নের স্বাক্ষরতার হার ৫৩.৬%। এ ইউনিয়নে ১টি কলেজ, ১টি মাধ্যমিক বিদ্যালয়, ৩টি মাদরাসা, ১২টি সরকারি প্রাথমিক বিদ্যালয় রয়েছে।
শিক্ষা প্রতিষ্ঠান
কলেজ
প্রাথমিক বিদ্যালয়